CELEX: 31982D0530
Language: el
Date: 1982-07-19 00:00:00
Title: 82/530/EOK: Απόφαση του Συμβουλίου της 19ης Ιουλίου 1982 περί εξουσιοδότησης του Ηνωμένου Βασιλείου να επιτρέψει στις αρχές της Νήσου Μαν την εφαρμογή καθεστώτος ειδικών αδειών εισαγωγής προβείου και βοείου κρέατος

Avis juridique important

|

31982D0530

82/530/EOK: Απόφαση του Συμβουλίου της 19ης Ιουλίου 1982 περί εξουσιοδότησης του Ηνωμένου Βασιλείου να επιτρέψει στις αρχές της Νήσου Μαν την εφαρμογή καθεστώτος ειδικών αδειών εισαγωγής προβείου και βοείου κρέατος  

Επίσημη Εφημερίδα αριθ. L 234 της 09/08/1982 σ. 0007 - 0007

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Ιουλίου 1982 περί εξουσιοδοτήσεως του Ηνωμένου Βασιλείου να επιτρέψει στις αρχές της Νήσου Μαν την εφαρμογή καθεστώτος ειδικών αδειών εισαγωγής προβείου και βοείου κρέατοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  το πρωτόκολλο 3 το προσαρτημένο στην πράξη προσχωρήσεως του 1972, και ιδίως το άρθρο 1 παράγραφος 2 και το άρθρο 5 δεύτερο εδάφιο,  την πρόταση της Επιτροπής,  Εκτιμώντας:  ότι η κοινοτική ρύθμιση όσον αφορά τις συναλλαγές με τρίτες χώρες γεωργικών προϊόντων που υπόκεινται σε κοινή οργάνωση αγοράς εφαρμόζονται στη Νήσο Μαν σύμφωνα με το άρθρο 1 παράγραφος 2 του πρωτοκόλλου 3 της πράξεως προσχωρήσεως του 1972 και τον  κανονισμό (ΕΟΚ) αριθ. 706/73(1)- ότι η παραγωγή ζωικού κεφαλαίου αποτελεί παραδοσιακή δραστηριότητα στη Νήσο Μαν και κατέχει κεντρικό ρόλο στη γεωργία της- ότι, προ της εισαγωγής της κοινής οργανώσεως αγοράς για το πρόβειο και αίγειο κρέας εντός της Κοινότητας, η Νήσος Μαν, ως τμήμα της τοπικής οργανώσεως αγοράς, εφαρμόζε ορισμένους μηχανισμούς ελέγχου των εισαγωγών προβείου κρέατος στη νήσο, προκειμένου  να εξασφαλίζεται η κάλυψη των αναγκών εφοδιασμού του εμπορίου, και αποφεύγονταν έτσι οι διαταραχές στην παραγωγή προβάτων και, έμμεσα, στην παραγωγή βοοειδών στη νήσο και στο δικό της γεωργικό σύστημα στηρίξεως- ότι, στο πλαίσιο των εμπορικών διευθετήσεων με ορισμένες τρίτες χώρες βάσει της κοινής οργανώσεως αγοράς που εφαρμόζεται στη Νήσο Μαν, οι οποίες υπόκεινται στις κοινοτικές διατάξεις που ρυθμίζουν τις σχέσεις της νήσου με την Κοινότητα, είναι σκόπιμο να  επιτραπεί στις αρχές της νήσου η εφαρμογή ορισμένων μέτρων για την προστασία της παραγωγής της και τη λειτουργία του δικού της γεωργικού συστήματος στηρίξεως- ότι, για το λόγο αυτόν, πρέπει να επιτραπεί στο Ηνωμένο Βασίλειο να εξουσιοδοτήσει την κυβέρνηση της Νήσου Μαν για την εφαρμογή καθεστώτος ειδικών αδειών εισαγωγής προβείου και βοείου κρέατος καταγωγής τρίτων χωρών και Κρατών μελών της Κοινότητας, υπό  την επιφύλαξη των μέτρων που αφορούν το εμπόριο με τρίτες χώρες και προβλέπονται από τους κανονισμούς (ΕΟΚ) αριθ. 805/68 (2) και (ΕΟΚ) αριθ. 1837/80 (3)- ότι θεωρείται πρόσφορο να προβλεφθεί το εν λόγω καθεστώς για περίοδο δύο ετών, ώστε να επιτραπεί,  σύμφωνα με αυτό, η επανεξέταση της κατάστασης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Το Ηνωμένο Βασίλειο μπορεί να επιτρέψει στην κυβέρνηση της Νήσου Μαν για περιορισμό των εισαγωγών την εφαρμογή καθεστώτος ειδικών αδειών εισαγωγής προϊόντων στους τομείς του προβείου και βοείου κρέατος των διακρίσεων 01.02 Α, 02.01 Α II,  01.04, 02.01 Α IV του Κοινού Δασμολογίου.  2. Το καθεστώς αυτό εφαρμόζεται υπό την επιφύλαξη της εφαρμογής των μέτρων που προβλέπονται στον τίτλο II των κανονισμών (ΕΟΚ αριθ. 805/68 και 1837/80.  3. Το καθεστώς αυτό εφαρμόζεται έτσι ώστε να εξασφαλίζεται η ισότητα ως προς τη μεταχείρηση όλων των προϊόντων, οποιασδήποτε καταγωγής ή προελεύσεως, και όλων των εισαγωγέων κρέατος, διατηρώντας κατά το δυνατόν περισσότερο τους παραδοσιακούς τρόπους  συναλλαγών και λαμβάνοντας υπόψη τους υγειονομικούς κανονισμούς της Κοινότητας.  4. Το Ηνωμένο Βασίλειο πληροφορεί την Επιτροπή σχετικά με τα μέτρα που λαμβάνει δυνάμει της παραγράφου 1.   Άρθρο 2  Η παρούσα απόφαση εφαρμόζεται μέχρι την 1η Απριλίου 1984.  Η Επιτροπή παρουσιάζει στο Συμβούλιο, πριν από την 1η Ιανουαρίου 1984, έκθεση για την εφαρμογή του παρόντος καθεστώτος, ακολουθούμενη από ενδεχόμενες προτάσεις διατηρήσεως ή τροποποιήσεως της παρούσας απόφασης.   Άρθρο 3  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 19 Ιουλίου 1982.  Για το Συμβούλιο Ο Πρόεδρος B. WESTH  (1) ΕΕ αριθ. L 68 της 15. 3. 1973, σ. 1.  (2) ΕΕ αριθ. L 148 της 28. 6. 1968, σ. 24,  (3) ΕΕ αριθ. L 183 της 16. 7. 1980, σ. 1.